Her er Stortingets krav til Mehl
Kontrollkomiteen har sendt justisministeren et brev hvor de krever snarlig svar om NSM-saken. Stortingsrepresentant Carl I. Hagen (Frp) sier til VG at kontroll- og konstitusjonskomiteen har sendt brev til justisminister Emilie Enger Mehl (Sp) tirsdag kveld. Komiteen krever svar om NSM-saken. – Vi har bedt justisministeren komme til Stortinget for å redegjøre om saken, men har ikke fått noe beskjed om når hun vil gjøre det, sier han til VG. Kontrollkomiteen ber om å få oversendt følgende: – Mehl må få ut fingeren og komme i gang. Hun har snakket om en ekstern gransking av saken i mange dager, men hvem har fått ansvaret for å sette i gang dette? Hagen fortsetter: – Og hvorfor i all verden kan de ikke offentliggjøre vedlegg 8, som omtales i utkast til leieavtale? Dette vedlegget vil bidra til å klargjøre om hvorvidt det dreide seg om et lån eller ikke. Måtte svare i Stortinget Etter å ha holdt et innlegg om statsbudsjettet i Stortinget torsdag formiddag, ble Mehl spurt om NSM-saken. Stortingsrepresentant Per-Willy Amundsen (Frp) ba henne svare om leieavtaler i staten: – Riksrevisjonen har tidligere fastslått at finansielle leieavtaler må sidestilles med lån når det gjelder statlige foretak. Hva kan statsråden klargjøre til Stortinget om hvor denne grensen går? Hva er akseptabelt, og hva er grunnlovsstridig når staten leier lokaler?  – Dette er en sak som regjeringen har varslet vil bli gjennomgått på flere måter. Det er viktig at vi får en ekstern gjennomgang for å få klarhet i forhold knyttet til lånet, leieavtalen og NSM, svarte Mehl. – Vi må komme tilbake til en del av svarene, for vi har per nå ikke oversikt over alle omstendigheter som kan være relevant, sa hun. Ble konfrontert med egen leieavtale Statsråden ble også bedt om å kommentere praksisen i sitt eget departement i lys av en nyhetssak fra Dagens Næringsliv.  Statsbygg leier bygget av en privat utleier, og fremleier det så til Justisdepartementet, forklarte Mehl. – I avtalen som Statsbygg har med utleier, er det en ganske vanlig praksis som er brukt. Nemlig at man har gjort noen investeringer i bygget, som legges inn i husleien. Dette er også innenfor de budsjettmessige rammene, sa hun. Dette er annerledes enn NSM-lånet, mener hun. – Det NSM har gjort, er å ta opp lån utenom Stortingets budsjettmessige føringer – i det private markedet, sa Mehl. Amundsen var tilsynelatende ikke tilfreds med svaret, og spurte: – Når er man innenfor og når er man utenfor grunnloven? – Underliggende etater må forholde seg til de budsjettmessige rammene som gis fra Stortinget. Det er Stortinget som har anledning til å pådra staten gjeld. I tilfellet som gjelder NSMs ulovlige lån, så er det på ulike måter utenfor de forutsetningene som ble lagt til grunn av Stortinget og føringene som ble gitt fra Justisdepartementet til NSM, svarte Mehl. Hun påpekte at de ulovlige lånene kommer frem i to forskjellige tilleggsavtaler til leieavtalen. – Når det gjelder generelle leieforhold i staten, og leieforhold under Statsbygg, så ligger det under Digitaliserings- og forvaltningsdepartementet, sa Mehl.
Kontroll- og konstitusjonskomiteen krever svar fra justisminister Emilie Enger Mehl (Sp) om NSM-saken. Mehl ble også spurt om saken i Stortinget torsdag formiddag. Regjeringen ønsker en ekstern gjennomgang av saken for klarhet, men har ennå ikke offentliggjort hvem som skal gjøre dette.